section_heading: Životopis
paragraph_text: Na Katedri za staru povijest (tada "za opću povijest starog vijeka") Selem je zaposlen od godine 1964. Bio je redoviti profesor, predstojnik Katedre za staru povijest na Odsjeku za povijest i Katedre za povijest umjetnosti staroga vijeka na Odsjeku za povijest umjetnosti. Djelovao je na područjima povijesnih znanosti (povijest, arheologija i povijest umjetnosti), književnosti i scenske umjetnosti. Uspješno je režirao niz drama i opera s antičkim temama.